микробиологичен или друг технически процес или продукт, получен с помощта на такъв процес.
 5. Изобретенията не се считат за патентоспособни, когато търговското им използване би влязло в противоречие с обществения ред и добрите нрави; въпреки това използването не се смята за противоречиво само защото е забранено от законова или подзаконова разпоредба. Не са патентоспособни по-специално:
 а)
 процеси за клониране на човешки същества;
 б)
 процеси за изменение на генетична идентичност на човешки зародиш;
 в)
 използване на човешки ембриони за промишлени или търговски цели;
 г)
 процеси за изменение на генетичната идентичност на животни, за които има вероятност да причиняват страдания на животните без никаква съществена полза от медицинска гледна точка за хората или животните, а също и животни, които са резултат от такива процеси.
 6. Закрилата, предоставяна с патент върху биологичен материал, притежаващ специфични характеристики в резултат на изобретение, обхваща всеки биологичен материал, извлечен от този биологичен материал чрез размножаване или мултиплициране в еднаква или различна форма и притежаващ същите характеристики.
 7. Закрилата, предоставяна с патент върху процес, който позволява да се произвежда биологичен материал със специфични характеристики в резултат на изобретение, обхваща биологичен материал, директно получен чрез този процес, както и всеки друг биологичен материал, извлечен от директно получения биологичен материал посредством размножаване или мултиплициране с идентична или различна форма и със същите характеристики.
 8. Закрилата, предоставяна с патент, на продукт, който съдържа или се състои от генетична информация, обхваща всеки материал, в който е включен продуктът и в който се съдържа и функционира генетичната информация, с изключение на посоченото в параграф 4, буква в) от настоящия член.
 9. Закрилата, посочена в параграфи 7 и 9 от настоящия член, не обхваща биологичен материал, получен от размножаването или мултиплицирането на биологичен материал, пуснат на пазара на територията на страните от притежателя на патента или с негово съгласие, когато размножаването или мултиплицирането е неизбежен резултат от приложението, за което биологичният материал се търгува, при условие че полученият материал не е използван впоследствие за друго размножаване или мултиплициране.
 10. Чрез дерогация от параграфи 7 и 8 от настоящия член, продажбата или всяка друга форма на търговия с растителен размножителен материал, извършена от притежателя на патента или с негово съгласие, на земеделски производител за селскостопанско използване, предполага разрешение за земеделския производител да използва продукта от своята реколта за размножаване или мултиплициране в своето земеделско стопанство. Степента и условията на тази дерогация съответстват на условията, предвидени от страните в националните им законови и подзаконови разпоредби и практики, свързани с правата върху растителните сортове.
 Чрез дерогация от параграфи 7 и 8 от настоящия член, продажбата или друга форма на търговия с животни за разплод или друг животински репродуктивен материал, извършена от притежателя на патента или с негово съгласие, на земеделски производител, предполага разрешение за земеделския производител да използва защитените животни за селскостопански цели. Това включва предоставяне на животното или другия животински репродуктивен материал на разположение за целите на селскостопанската дейност, но не и за продажба в рамките на или за целите на търговска репродуктивна дейност. Степента и условията на предвидената по-горе дерогация се определят от националните законови